Ինչպես նշվում է կառավարություն ներկայացված որոշման նախագծում՝ Երևան համայնքի ենթակայության մանկապարտեզների գերծանրաբեռնվածությունը տարիներ շարունակ կարևոր խնդիր է դարձել քաղաքում, և այն պահանջում է հրատապ լուծում: Այդ իսկ պատճառով, քաղաքապետարանը առաջարկում է վերակազմակերպման արդյունքում ազատված դպրոցների շենքերը սեփականության իրավունքով փոխանցել Երևան համայնքին՝ այդ շենքերում նախադպրոցական կրթություն և արտադպրոցական դաստիարակություն կազմակերպելու նպատակով: